สอบบ.ม่านฟ้า ธปท.ย้ำเตือน ภัยแชร์ลูกโซ่
ธปท.เตือนระวังภัยแชร์ลูกโซ่ หลังดอกเบี้ยต่ำนาน หลัง ก.ล.ต.เล็งเอาผิดบริษัท ม่านฟ้า กรุ๊ป
9 ส.ค. 2559

ธปท.เตือนระวังภัยแชร์ลูกโซ่ หลังดอกเบี้ยต่ำนาน หลัง ก.ล.ต.เล็งเอาผิดบริษัท ม่านฟ้า กรุ๊ป
นายรพี สุจริตกุล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์  (ก.ล.ต.) เปิดเผยว่า เตรียมจะเข้าตรวจสอบการเชิญชวนให้ประชาชนนำเงินมาลงทุนใน บริษัท ม่านฟ้า กรุ๊ป ที่การันตีผลตอบแทนสูงว่าเป็นการชักชวนให้เกิดการลงทุนผิด พ.ร.บ.หลักทรัพย์หรือไม่ และหากพบว่าบริษัทประกอบธุรกิจโดยไม่ได้รับอนุญาต ก.ล.ต.จะเอาผิดและดำเนินคดีได้โดยผู้เสียหายมาร้องทุกข์ก่อน
ด้าน นายวิรไท สันติประภพ ธนาคารแห่งประเทศไทย (ธปท.) กล่าวว่า ในภาวะที่เศรษฐกิจยังไม่ฟื้นและอัตราดอกเบี้ยค่อนข้างต่ำ ประชาชนควรระมัดระวังการถูกชักชวนไปลงทุนที่ไม่มีความชัดเจนว่าไปลงทุนอะไร เพื่อแลกกับผลตอบแทนที่สูง เพราะอาจเข้าข่ายการเป็นแชร์ลูกโซ่
ทั้งนี้ ในช่วงที่ดอกเบี้ยต่ำมานานทำให้มีผู้ที่ไม่ใช่สถาบันการเงินชักชวนให้ไปลงทุนในผลิตภัณฑ์การเงินแปลกๆ ตราสารแปลกๆ และรับประกันผลตอบแทนให้ จึงขอเตือนให้ระวังผลิตภัณฑ์ต่างๆ ดังนี้ 1.อาจจะผลิตภัณฑ์ทางการเงินที่ไม่ถูกกฎหมาย 2.การลงทุนอะไรที่ให้ผลตอบแทนสูง ต้องให้ความสำคัญกับความเสี่ยงที่รับได้ ไม่ใช่สนใจแต่ผลตอบแทนโดยไม่คำนึงถึงความเสี่ยง ซึ่งหากสงสัยสามารถโทรสอบถามศูนย์คุ้มครองผู้ใช้บริการทางการเงิน (ศคง.) โทร 1213 ก่อนที่จะตัดสินใจลงทุน